**Предварителна оценка на въздействието на проект на Правилник за устройството и дейността на ОП „Младежки център Пловдив“**

|  |  |
| --- | --- |
| Елементи на оценката | Аргументация |
| Основания за иницииране на промени | Чрез приемането на Правилник за устройството и дейността на ОП „Младежки център Пловдив“ се цели текстовете на Правилника за устройството и дейността на ОП „Младежки център Пловдив“ да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и на относимото законодателство; да се допълни предмета на дейност, съответно чл.6 от Правилника, чрез включване на възможността община Пловдив да възлага на общинското предприятие да извършва услуги от общ икономически интерес по смисъла на Закона за държавните помощи; приемане на ново Приложение №1 – „Организационна структура на предприятието“ и актуализирано Приложение №2 „Опис на предоставеното за управление имущество към 31.12.2020г.“, в съответствие със записаните в счетоводните регистри.  |
| Заинтересовани групи | Заинтересованите страни и засегнатите групи от приемането на инициираните промени в Правилника за устройството и дейността на ОП „Младежки център Пловдив“ са: ОП „Младежки център Пловдив“, жители на гр. Пловдив и по конкретно младите хора на града. |
| Анализ на разходи и ползи | За приемането на новия Правилник за устройството и дейността на ОП „Младежки център Пловдив“ не е необходимо разходването на допълнителни бюджетни средства. |
| Административна тежест и структурни промени | Не са необходими други административни промени към настоящия момент |
| Въздействие върху нормативната уредба | Посредством приемането на новия Правилник за устройството и дейността на ОП „Младежки център Пловдив“ ще се отмени Правилника за устройството и дейността на „Младежки център Пловдив“, приет с Решение №142, взето с Протокол №7 от 27.04.2017г., последно изменен с Решение №105, взето с Протокол №6 от 28.03.2019г. |